पारा पदकधारी सम्मानित
काजोल म्युजिक प्रालिले बहराइनमा भएको चौथो युथ एसियन पारा गेम्सका पदक विजेता तेक्वान्दो खेलाडीलाई शुक्रबार नगदसहित सम्मान गरिएको छ ।
काठमाडौँ — काजोल म्युजिक प्रालिले बहराइनमा भएको चौथो युथ एसियन पारा गेम्सका पदक विजेता तेक्वान्दो खेलाडीलाई शुक्रबार नगदसहित सम्मान गरिएको छ ।बहराइनको मानामा मंसिर १६ देखि २० सम्म भएको गेम्समा पलेशा गोबर्द्धनले स्वर्ण, सिर्जना घिसिङले रजत तथा विशाल गर्बुजाले कांस्य जितेका थिए । टोलीका प्रशिक्षक अन्तर्राष्ट्रिय लेभल २ पारा तेक्वान्दो प्रशिक्षक कविराज नेगी लामालाई पनि नगदसहित सम्मान गरिएको थियो । चारै जनालाई जनही ५ हजार प्रदान गरियो । विशाल भने कार्यक्रममा उपस्थित थिएनन् ।वाग्मती प्रदेशकी सामाजिक विकासमन्त्री कुमारी मोक्तान, राखेप बोर्ड सदस्य एकेन्द्र कुँवर, राखेप बोर्ड सदस्य तथा काजोल म्युजिक प्रालिकी प्रोप्राइटर नन्दा बस्यालले राष्ट्रिय लोकनृत्य महोत्सव कार्यक्रममा उनीहरूलाई सम्मान गरे ।